open-index/open-wikipedia-markdown huggingface dataset:
மேல இலந்தைகுளம்

**மேல இலந்தைக்குளம்**  (ஆங்கிலம் : *Mela Ilandaikulam*), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில் இருக்கும் ஒரு கிராமம் ஆகும்.

## வரலாறு
மேல இலந்தைகுளம் அல்லது மேல இலந்தைக்குளம்.  இவ்வூருக்கு இந்தப் பெயர் வர இந்த ஊரில் உள்ள மூன்று கி.மீ. நீளமும் இரண்டு கி.மீ. அகலமும் கொண்ட குளமும்  ஒரு காரணமாகும். இந்தக் குளத்தில் சேமிக்கப்படும் மழை நீர் விவசாயத்துக்கு   மிகவும் பயனுடையதாக உள்ளது. அது மட்டுமல்லாமல் இந்தக் குளத்தில் இலந்தை மரங்கள் அதிகம் உள்ளதால் இந்த ஊருக்கு இலந்தைகுளம் என பெயர் வந்தது.

## மக்கள்வகைப்பாடு
இந்திய  மக்கள் தொகை கணக்கெடுப்பின்படி 2011 ஆம் ஆண்டிற்கான கணக்கெடுப்பு அறிக்கையின்படி 3824 பேர் இங்கு வசிக்கின்றார்கள்.  இவர்களில் 1897 பேர் ஆண்கள், 1927 பேர் பெண்கள் ஆவார்கள். மேல இலந்தைகுளம் மக்களின் சராசரி கல்வியறிவு 74.28% ஆகும். மக்கள் தொகையில் ஆறு வயதுக்குட்பட்ட ஆண் குழந்தைகள்-180, பெண் குழந்தைகள்-207, ஆவார்கள்.

## சமயங்கள் மற்றும் திருவிழாக்கள்

19px தேவாலயங்கள்

* தூய பவுல் ஆலய பிரதிஷ்டை நினைவு தினத்தை ஆண்டுதோறும் மே திங்கள் இரண்டாவது வாரத்தில் மூன்று நாட்கள் கொண்டாடப்படும்.
* ஆர்.சி கத்தோலிக்கத் தேவாலயத் திருவிழா ஒவ்வொரு ஆண்டு மே திங்கள் முதல் வாரத்தில் மூன்று நாட்கள் கொண்டாடப்படும்.
மேலும் இவ்விரு திருச்சபையின் திருவிழாக்களை இவ்வூரில் வசிக்கும் தேவேந்திர குல வேளாளர் சமுதாய மக்களால் ஆண்டுதோறும் மிகவும் விமர்சையாகக் கொண்டாடப்பட்டு வருகின்றது.

 இந்து கோயில்கள்

* மேல இலந்தைக்குளம் அருள்மிகு பத்ரகாளி அம்மன் கோவில் கொடை விழாவானது ஒவ்வொரு ஆண்டும் மே மாதம் **[[நாடார்]]** சமுதாய மக்களால் மிகப் பிரம்மாண்டமாக நடைபெறும்.
* இசக்கியம்மன் கோயில், சுடலை மாடன் கோயில், மற்றும் விநாயகர் கோயில் ஆகிய கோயில் உள்ளது. இவற்றின் கொடை விழா ஒவ்வொரு ஆண்டும் ஆகஸ்டு மாதம் கடைசி 3 நாள்கள் கொண்டாடப்படுகின்றது.
* மாரியம்மன் கோயில், கருப்பசாமி கோயில், மற்றும் ஐயனார் கோயில் இவை ஒவ்வொரு ஆண்டும் மே மாதம் அன்று கொடை விழாக்கள் கொண்டாடப்படுகின்றன.

 பள்ளிவாசல்(மசூதி)

இந்த ஊரின் வடதிசை மத்தியில் ஒரு பழமை வாய்ந்த பள்ளிவாசல்(மசூதி) உள்ளது. இந்த ஊரில் முஸ்லிம்கள் இல்லை. இருப்பினும் பக்கத்துக் கிராமங்களில் வசிக்கும் முஸ்லிம் மக்கள் இங்கு வருடம் தோறும் டிசம்பர் மாதம் 24-ஆம் தேதி அன்று சந்தனக் கூடு என்னும் திருவிழாவை மிகச்சிறப்பாக கொண்டாடுவார்கள்.

## பள்ளிக்கூடங்கள்
* டீ.டி.டீ.ஏ நடுநிலைப்பள்ளி (1 முதல் 8 முடிய)
* டீ.டி.டீ.ஏ தொடக்கப் பள்ளி (1 முதல் 5 முடிய)
* திரு இருதய மேல் நிலைப் பள்ளி (6 முதல் 12 முடிய)

## மின்சாரம் தயாரிப்பு
இந்த ஊரினைச் சுற்றி நான்கு திசையிலும் இந்திய நிறுவனமான சுஸ்லான் எனர்ஜி நிறுவனத்திற்க்குச் சொந்தமான சுமார் ஐந்நூறுக்கும் அதிகமான மின்சாரக் காற்றாடி அமைக்கப்பட்டு மின்சாரம் தயாரிக்கப்படுகின்றது. ஒரு காற்றாடியின் மூலம் சுமார் 600 முதல் 2100 கிலோ வாட்ஸ் மின்சாரம் தயாரிக்கப்படுகின்றது.

## படத்தொகுப்புகள்

படிமம்:Ilanthai_c.s.i_3.JPEG|மேல இலந்தைகுளத்தில் உள்ள  தூய பவுல் தேவாலயத்தின் கோபுரம்
File:Mosques in Melailandaikulam.jpg|மேல இலந்தைகுளத்தில் அமைந்துள்ள பள்ளிவாசல்
படிமம்:POWER FAN.JPEG|காற்றில் மின்சாரம் தயாரிக்கும் காற்றாலையின் முழு அளவு காற்றாடியின் தோற்றம்


## ஆதாரம்


பகுப்பு:திருநெல்வேலி மாவட்டத்திலுள்ள கிராமங்கள்
சூலை 2011

**சூலை 2011** (*July 2011*), ஒரு வெள்ளிக்கிழமை ஆரம்பித்து 31 நாட்களின் பின்னர் ஒரு ஞாயிற்றுக்கிழமை முடிவடைந்தது. தமிழ் நாட்காட்டியின் படி ஆடி மாதம் சூலை 17 ஞாயிற்றுக்கிழமை தொடங்கி, 2011 ஆகத்து 17 புதன்கிழமை முடிவடைந்தது.

## சிறப்பு நாட்கள்
* சூலை 4 - விவேகானந்தர் நினைவு நாள்
* சூலை 5 - மாணிக்கவாசகர் குருபூசை
* சூலை 6 - அமர்நீதி நாயனார் குருபூசை
* சூலை 6 - காரைக்கால் அம்மையார் குருபூசை
* சூலை 6 - இராமலிங்க சுவாமிகள் குருபூசை
* சூலை 7 - ஆனி உத்தரம்
* சூலை 10 - பெரியாழ்வார் திருநட்சத்திரம்
* சூலை 12 - நாதமுனி திருநட்சத்திரம்
* சூலை 14 - சிவானந்தர் முக்தி தினம்
* சூலை 17 - ஆடிப்பிறப்பு
* சூலை 30 - ஆடி அமாவாசை

## நிகழ்வுகள்

----

பகுப்பு:2011
கோ. முனியாண்டி

**கோ. முனியாண்டி** (பிறப்பு: மே 4 1948) மலேசியாவில் எழுத்தாளர்களுள் ஒருவராவராவரான இவர் ஒரு நிருபரும், இலக்கியச் சிந்தனை அமைப்பாளர்களுள் ஒருவருமாவார்.

## எழுத்துத் துறை ஈடுபாடு
1964 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் புதுக் கவிதைகள், சிறுகதைகள், நாவல், கட்டுரைகள் போன்றவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

## பரிசுகளும் விருதுகளும்
* மலேசிய இலக்கியச் சிந்தனை புதுக்கவிதைப் பரிசு (1979)
* சிறுகதைப் பரிசு (1985)
* செம்பருத்தி மாத இதழ் குறுநாவல் பரிசு (2002).
## வெளி இணைப்புகள்
* மலேசியத் தமிழ் எழுத்துலகம் தளத்தில் கோ. முனியாண்டி பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1948 பிறப்புகள்
சு. முனியாண்டி

**சு. முனியாண்டி** (பிறப்பு சூன் 3 1938) மலேசியாவில் எழுத்தாளர்களுள் ஒருவராவராவார். சு. தினகரன் எனும் புனைப்பெயரில் அறியப்பட்ட இவர், ஒரு பத்திரிகையாளருமாவார்.

## எழுத்துத் துறை ஈடுபாடு
1959 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், கவிதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.

## நூல்கள்
* "நெஞ்சின் வேதனை"
* "தெய்வ சிந்தனை"
* "திருந்தாத ஜென்மங்கள்"

## பரிசில்களும், விருதுகளும்
* டான் ஸ்ரீ திநாகப்பன் இலக்கியப் பரிசு (1992);
* அரசாங்கத்தால் PPN விருது (1982).
## வெளி இணைப்புகள்
* மலேசியத் தமிழ் எழுத்துலகம் தளத்தில் சு. முனியாண்டி பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1938 பிறப்புகள்
ஹூப்ளி

**ஹூப்ளி ** (Hubli) அல்லது **ஹூப்பள்ளி**, (தமிழ்: பூப்பள்ளி), இந்தியாவின் கர்நாடக மாநிலத்தின் வடக்கில் உள்ள தார்வாட் மாவட்டத்தில் உள்ள ஒரு மாநகரம் ஆகும்.  இது இரட்டை நகரங்களான  ஹூப்ளி-தார்வாட் மாநகராட்சிப் பகுதியின் ஒரு அங்கமாகும். ஹூப்பள்ளி என்ற பெயர் கன்னட மொழியில்  *பூக்கும் கொடி* என்ற பொருளைத் தருவதாகும். இதன் இரட்டை நகரான தார்வாடுடன் இணைந்த   "ஹூப்ளி-தார்வாட்",  கர்நாடகத்தில் பெங்களூருவிற்கு அடுத்து இரண்டாவது மிகப்பெரும் நகரப்பகுதியாகும். தார்வாட் நிர்வாகத் தலைநகராக விளங்குகையில் தார்வாட்டுக்கு தென்கிழக்கே 22 கி.மீ. தொலைவில் உள்ள ஹூப்ளி வணிக மையமாகவும் வட கர்நாடகத்தின் தொழில் முனையமாகவும் விளங்குகிறது. இதன் பின்புல நிலப்பகுதியில் பருத்தியும் நிலக்கடலையும் கூடுதலாக வேளாண்மை செய்யப்படுகின்றன. இந்திய இரயில்வேயின் முக்கிய சந்திப்பாக விளங்கும் ஹூப்ளியில் தென்மேற்கு இரயில்வே மண்டலம் மற்றும் ஹூப்ளி கோட்டத்தின் தலைநகராக விளங்குகிறது.  

மாநிலத்தலைநகர் பெங்களூருவிலிருந்து வடமேற்கே 425 கி.மீ. தொலைவில் தேசிய நெடுஞ்சாலை 4-இல் அமைந்துள்ளது. ஹூப்ளி-தார்வாட் மாநகராட்சி நகர நிர்வாகத்தை பேணுகிறது. ஹூப்ளி நகரம் 'சிறிய மும்பை' என அழைக்கப்படுகிறது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி, ஹூப்ளி-தார்வாட் மாநகராட்சியின் மொத்த  மக்கள் தொகை  9,43,788 ஆகும். அதில் 474,518 ஆண்கள்  மற்றும் 469,270 பெண்கள் ஆக உள்ளனர். பாலின விகிதம் 1000 ஆண்களுக்கு  989 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 1,06,031 ஆகவுள்ளனர். சராசரி எழுத்தறிவு உடையோர்  7,27,103 ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 92,744 மற்றும் 17232 ஆகவுள்ளனர். 

இதன் மக்கள் தொகையில் இந்துக்கள் 6,36,527	(67.44 %), இசுலாமியர் 2,56,228	(27.15 %), கிறித்தவர்கள் 26,307	(2.79 %), பௌத்தர்கள் 658	(0.07 %), சமணர்கள் 15,236	(1.61 %), சீக்கியர்கள் 1,337	(0.14 %) மற்றும் பிறர் 0. 79% ஆகவுள்ளனர்.இங்கு கன்னடம் முதன்மை மொழியாக விளங்குகிறது. மராத்தியும், கொங்கணியும், உருதும் அடுத்தநிலையில் பேசப்படுகின்றன.

## காலநிலை

ஹூப்ளி-தார்வாட் அயனமண்டல ஈரப்பதமிக்க மற்றும் உலர்ந்த காலநிலை கொண்டுள்ளது. பெப்ரவரியின் பிற்காலத்திலிருந்து சூன் முற்பகுதிவரையான வேனில் காலத்தில் வெப்பம் மிகுந்து உலர்ந்த  காலநிலையும் தொடரும் பருவக்காற்று காலத்தில்  மிகுந்த ஈரப்பதத்துடன் கூடிய மிதமான வெப்ப காலநிலையும் நிலவுகிறது. அக்டோபர் கடைசி முதல் பெப்ரவரி முற்பகுதிவரை இளங்கூதிர் காலத்தில் மழை ஏதுமின்றி மிதமான வெப்ப காலநிலை நிலவுகிறது. சுற்றுலாப் பயணிகளுக்கு இதுவே மிகச்சிறந்த காலமாகும். 

ஹூப்ளி சராசரி கடல்மட்டத்திலிருந்து  626.97 மீட்டர் உயரத்தில் உள்ளது. ஆண்டு சராசரி மழையளவு 838&nbsp;மிமீ.

## இதனையும் காண்க
* ஹூப்ளி-தார்வாட்
* தார்வாட்
* சந்திரமௌலீசுவரர் கோவில்
* ராணி சென்னம்மா

## மேற்கோள்கள்

## வெளியிணைப்புகள்
* Hubli - Dharwad Municipal Corporation 
* Hubli Classifieds - Free ads for the Hubli-Dharwad Citizens. 
* Hubli - Dharwad City Guide 
*
* Karnataka State Govt Gazetteer, Info on Hubli
* City population
* Hubli-Dharwad city profiles 
* Hubli City Information 
* Hubli,Dharwad Classifieds
* Blog on Hubli-Dharwad

பகுப்பு:கர்நாடகாவிலுள்ள மாநகரங்கள்
பகுப்பு:தார்வாடு மாவட்டம்
வ. முனியன்

**வ. முனியன்** (பிறப்பு: சூலை 13 1961) மலேசியாவில் எழுத்தாளர்களுள் ஒருவராவராவார். ராஜி, வதனி, வீயெம் எனும் புனைப்பெயர்களில் எழுதிவரும் இவர், வழக்கறிஞரும், முன்னாள் கல்வியதிகாரியும், ஆசிரியருமாவார். மேலும், இவர் கெடா மாநில எழுத்தாளர் வாசகர் இயக்கத்தின் தலைவராகவும், முத்தமிழ்ப் படிப்பகம், மலேசியத் தமிழ் எழுத்தாளர் சங்கம் ஆகியவற்றின் செயலாளராகவும் பணியாற்றியுள்ளார்.

## எழுத்துத் துறை ஈடுபாடு
1977 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள். கட்டுரைகள் மற்றும் தொடர் பயணக் கட்டுரைகள் போன்றவற்றையும் எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## நூல்கள்
* "விழிக்க மறுக்கும் இமைகள்" (சிறுகதைத் தொகுப்பு 2004).

## பரிசுகளும் விருதுகளும்
* கெடா மாநில எழுத்தாளர் வாசகர் இயக்கச் சிறுகதைப் போட்டியில் முதல் பரிசு (1979);
* தேசிய நிலநிதிக் கூட்டுறவுச் சங்கச் சிறுகதைப் போட்டியில் முதல் பரிசு (2002);
* செம்பருத்தி திங்களிதழ் குறு நாவல் போட்டியில் பரிசு;
* தங்கப் பதக்கம் மலேசியத் தமிழ் எழுத்தாளர் சங்கத்தின் மாதாந்தரச் சிறுகதைத் தேர்வு (2003).
## உசாத்துணை
* மலேசியத் தமிழ் எழுத்துலகம் தளத்தில் வ. முனியன் பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1961 பிறப்புகள்
நிகழ்நேர பெருந்திரள் தீர்வு

பொருளியலில் **நிகழ்நேர பெருந்திரள் தீர்வு** (*Real Time Gross Settlement* - RTGS) என்பது ஒரு வங்கியில் இருந்து இன்னொரு வங்கிக்கு, "நிகழ்நேரத்தில்" பணத்தை இடமாற்றம் செய்யும் முறை. இங்கே நிகழ்நேரம் என்பது, பணம் அனுப்பும் வங்கி, பணம் பெறும் வங்கி ஆகிய இவற்றிடையே நிகழும் நடவடிக்கை, "காத்திருக்கும்" நேரம், ஏதும் இல்லாமல் "நிகழ் நேரத்திலேயே" நடப்பதாக கொள்ளப்படுகின்றது. "மொத்த பணமதிப்புத் தீர்வு" (gross settlement) என்பது ஒன்றுக்கு ஒன்று என்ற வகையில் தீர்க்கப்படுவது; ஒருவருக்கு வரவு அல்லது பற்று இரண்டையும் கணித்து நிகரத்தொகை தீர்க்கப்படுவதன்று. இந்த நடவடிக்கை, உறுதிசெய்யப்பெற்ற, மீள்விக்க இயலாத, முடிவான தீர்வு. இது ஒரே நேரத்தின் அடிப்படையில் நடவடிக்கைளை உடனுக்குடன் கணினி வழித் தீர்வு செய்யும் முறை ஆகும். இது வங்கி வணிக நடவடிக்கைகளைத் தீர்க்க பயன்படுகிறது.

## நடவடிக்கை
இதில் நிகழும் கணினி வழியதான பணம் செலுத்தல்-பெறுதல் முறையை ஒரு நாட்டின் நடுவண் (அரசு) வங்கி பராமரிக்கும். நேரடியாக பணத்தாள்கள் போன்ற பருப்பொருள் பண மாற்றம் ஏதும் நிகழ்வதில்லை. ஒரு வங்கி (வங்கி-1) இன்னொரு வங்கிக்கு (வங்கி-2) 1000 பண அலகு (டாலர், உருபாய் போன்றவை) பணம் செலுத்துகின்றது என்றால், நடுவண் வங்கியானது வங்கி-1 இன் கணக்கில் 1000 பண அலகை கழிப்பதும், வங்கி-2 இல் 1000 பண அலகைக் கூட்டுவதும் செய்யும்.

இந்த நிகழ்நேரத் தீர்வுமுறை (RTGS system) அதிக மதிப்புள்ள பண மாற்றங்களை, குறைந்த எண்ணிக்கையிலான நடவடிக்கைகளாகச் செய்வர். இதனால் ஒரு பண-நிதி நிறுவனத்தின் பண நடவடிக்கை பற்றிய தெளிவான கணக்குவழக்கை அறிய உதவுகின்றது. 

இம்முறையானது, ஒவ்வொரு நாளின் இறுதியிலும், பண நிறுவனங்களுக்கு இடையே நடைபெறும் கொடுக்கல் வாங்கல்களைத் (செலுத்தல்-பெறுதல்களைத்) தொகுத்துத்தரும் இதித் தீர்வு முறைக்கு (BACS)மற்றொரு மாற்று முறையாக கருதப்படுகின்றது.

## சில நாடுகளின் நிகழ்நேர பெருந்திரள் பணத்தீர்வு முறை
* ஆங்கொங் - Clearing House Automated Transfer System‎ (CHATS)
* ஆத்திரேலியா - RITS (Reserve Bank Information and Transfer System)
* இந்தியா- RTGS
* உருசியா- BESP system (Banking Electronic Speed Payment System)
* ஐக்கிய அமெரிக்கா United States - Fedwire
* ஐக்கிய இராச்சியம்- CHAPS (Clearing House Automated Payment System)
* கனடா- LVTS (Large Value Transfer System) (இது இம்முறைக்கு ஈடான முறை. தீர்வு மாலையில் நிகழ்கின்றது)
* சவுதி அரேபியா - (Saudi Arabian Riyal Interbank Express) SARIE 
* சிங்கப்பூர் - MEPS+ (MAS Electronic Payment System Plus)
* சிலி - LBTR/CAS (Spanish: Liquidación Bruta en Tiempo Real)
* சீனா - China National Advanced Payment System ("CNAPS") (இது "Super Online Banking System" என்றும் அழைக்கப்படுகின்றது)
* சுவிட்சர்லாந்து - SIC (Swiss Interbank Clearing) [9]
* செக் குடியரசுCzech Republic - CERTIS (Czech Express Real Time Interbank Gross Settlement System)
* தென் ஆப்பிரிக்கா- SAMOS (The South African Multiple Option Settlement) 
* பிரேசில் - STR (Sistema de Transferência de Reservas)
* பெரு- LBTR (Spanish: Liquidación Bruta en Tiempo Real)
* மலேசியாMalaysia - RENTAS (Real Time Electronic Transfer of Funds and Securities)

## உசாத்துணை


பகுப்பு:வங்கியியல்
பெத்ரா கிவிதோவா

**பெத்ரா கிவிதோவா** (*Petra Kvitová*; பிறப்பு: 8 மார்ச் 1990, பிலோவெக், செக்கோசுலேவேகியா) செக் குடியரசைச் சேர்ந்த ஒரு தொழில்முறை டென்னிசு விளையாட்டுக்காரர்.  தற்போது தனது தரவரிசையிலேயே உயர்ந்த எட்டாமிடத்தில் உள்ளார். இதுவரை மகளிர் டென்னிசு சங்க போட்டிகளில் ஐந்து முறை வென்றுள்ளார்.

தனது முதல் பெருவெற்றித் தொடர் ஒற்றையர் பட்டத்தை விம்பிள்டனில் 2011ஆம் ஆண்டு வென்றுள்ளார்.

## பெருவெற்றித் தொடர் இறுதியாட்டங்கள்
### ஒற்றையர்: 1 (1–0)

## வெளியிணைப்புகள்

* 

பகுப்பு:1990 பிறப்புகள்
பகுப்பு:பெண் டென்னிசுக்காரர்கள்
பகுப்பு:செக் டென்னிசு வீரர்கள்
பகுப்பு:வாழும் மக்கள்
இணையச் சேவை வழங்கி

**இணைய சேவை வழங்கி** (ISP)என்பது இணைய அணுகலை (சேவை) வழங்கும் நிறுவனம் ஆகும். அனுமதி பெற்ற ISP நிறுவனங்கள் தாமிரம், கம்பியில்லா அல்லது ஒளியிழை இணைப்புகளை பயன்படுத்தி, வாடிக்கையாளர்களை இணையத்தில் இணைக்கின்றனர்.

## இணையச் சேவை வழங்கி வரலாறு
### காரணம்
இணையம் அரசாங்க ஆராய்ச்சி ஆய்வகங்கள் மற்றும் பல்கலைக் கழகங்களில் தொடர்புடைய பகுதிகளுக்கு இடையே ஒரு மூடிய வலையமைப்பு *(intranet)* என்ற போக்கிலேயே தொடங்கப்பட்டது. இது பின்னர் பிரபலமாக மாறியதும், பல்கலைக்கழகங்கள் மற்றும் கல்லூரிகள் அதை அணுக, மேலும் இதன் உறுப்பினர்கள் அதிகமாக ஆரம்பித்தனர். இதன் விளைவாக, வணிக அடிப்படையிலான இணைய சேவை வழங்கும் நிறுவனங்கள் இணைய சேவை வழங்க ஆரம்பித்தன.
thumb|upright=2.0|Internet connectivity options from end-user to Tier 3/2 ISP's

### முதல் வணிக ரீதியிலான சேவை
1989 ஆம் ஆண்டு, முதல் இணையச் சேவை வழங்கிகள்,  அமெரிக்காவிலும்  ஆஸ்திரேலியாவிலும்  நிறுவப்பட்டன.  ப்ரூக்லினில், மசாசூசெட்ஸ் அடிப்படையாகக் கொண்ட 'தி வேர்ல்ட்' என்ற நிறுவனமே, முதல் அமெரிக்க வணிக ரீதியிலான ஐ.எஸ்.பி அல்லது  இணையச் சேவை வழங்கி ஆகும். அதன் முதல் வாடிக்கையாளருக்கு நவம்பர் 1989 ஆம் ஆண்டில் சேவை வழங்கப்பட்டது.

## இந்தியாவில் உள்ள முக்கிய  இணையச் சேவை வழங்கிகள்
* பி எஸ் என் எல்
* எம் டி என் எல்
* ஏர்டெல் 
* டாட்டா
* வோடாபோன் 
* ஜியோ

## மேற்கோள்கள்

பகுப்பு:வழங்கிகள்
அன்னகிரேட் ஹெல்ட்

**அன்னகிரேட் ஹெல்ட்** (Annegret Held, பிறப்பு: ஏப்ரல் 25, 1962) செருமனிய பெண் எழுத்தாளர் ஆவார்.

## வாழ்க்கைக் குறிப்பு
அன்னகிரேட் ஹெல்ட் ஜெர்மனியில், வெஸ்டர்வால்ட்டில் (Westerwald) பிறந்தவர். இவர் பல நாவல்கள் எழுதியுள்ளார். குறிப்பிடத்தக்க பரிசில்களும் பெற்றுள்ளார்.

## வெளிவந்த நூல்கள்
* *Meine Nachtgestalten*, Tagebuch einer Polizistin, Eichborn, Frankfurt a. M. 1988
* *Mein Bruder sagt, du bist ein Bulle*, Rowohlt Rotfuchs, Reinbek b. Hamburg 1990.
* *Meine Schatten, mein Echo und ich*, Rowohlt Neue Frau, Reinbek b. Hamburg 1994.
* *Am Aschermittwoch ist alles vorbei*, Rowohlt Hardcover, Reinbek b. Hamburg 1997.
* *Die Baumfresserin*, Rowohlt Hardcover, Reinbek b. Hamburg 1999.
* *Hesters Traum*, Rowohlt Hardcover, Reinbek b. Hamburg 2001.
* *Das Zimmermädchen*, marebuch, Hamburg 2004.  (vom ZDF verfilmt)
* *Die letzten Dinge*, Eichborn, Frankfurt a. M. 2005. 
* *Fliegende Koffer*, Eichborn, Frankfurt a. M. 2009. 

## வெளியிணைப்புகள்
* அன்னகிரேட் ஹெல்ட்டினது நூல்களும், அன்னகிரேட் ஹெல்ட் பற்றிய நூல்களும் Deutschen Nationalbibliothek இன் தொகுப்பிலிருந்து.
* அன்னகிரேட் ஹெல்ட் பற்றி Literaturport இல்
* அன்னகிரேட் ஹெல்ட் 

பகுப்பு:1962 பிறப்புகள்
பகுப்பு:செருமானிய எழுத்தாளர்கள்
பகுப்பு:செருமானியப் பெண்கள்
அலிகர்

**அலிகர் ** (Aligarh,  ), இந்தியாவின் வட மாநிலம் உத்தரப்பிரதேசத்தில் உள்ள ஓரு மாநகரமாகும். இது புது தில்லியிலிருந்து தென்கிழக்கே  தொலைவில் உள்ளது. அலிகர் மாவட்டம், அலிகர் கோட்டம் ஆகியவற்றின் தலைநகரான இந்த நகரத்தின் மக்கள்தொகை பத்து இலட்சமாக உள்ளது. இங்குள்ள புகழ்பெற்ற அலிகார் முசுலிம் பல்கலைக்கழகத்தினால் பெரும்பாலும் பல்கலைக்கழக நகரமாக அறியப்படுகிறது. இதனால்  **'கல்வியின் [[மெக்கா]] **' எனவும் புகழ்பெற்றுள்ளது. பாக்கித்தானின் உருவாக்கத்திற்கு வித்திட்டவராகக் கருதப்படும் சேர் முகமது இக்பால் உட்பட பல அறிஞர்கள் இப்பல்கலைக்கழகத்துடன் தொடர்பு பெற்றுள்ளனர். 
அலிகார் பூட்டுத் தொழிலுக்கும் புகழ்பெற்றது; ஆகவே உள்ளூர் மக்கள் இதனை  `பூட்டுக்கள் நகரம்' எனவும் அழைக்கிறார்கள். உத்தரப்பிரதேசத்தில் உள்ள 13 பெருநகர் பகுதிகளில் (அலிகார், ஆக்ரா, அலகாபாத், பரேலி, காசியாபாத், கோரக்பூர், ஜான்சி, கான்பூர்,லக்னோ, மொராதாபாத், மீரட், சாரங்பூர், வாரணாசி) இது ஒன்றாகும்.

## புள்ளிவிவரங்கள்
2001ஆம் ஆண்டு கணக்கெடுப்பின்படி அலிகாரின் மக்கள்தொகை ஏறத்தாழ 1167732 ஆகும். இதில் 53% ஆண்களும் 47% பெண்களும் ஆவர். தேசிய சராசரியான 65.4%ஐவிட படிப்பறிவு 71%ஆக உள்ளது; ஆண்கள் 79%உம் பெண்கள்  61%உம் படிப்பறிவு பெற்றவர்களாக உள்ளனர். மக்கள்தொகையில் 16% ஆறு வயதிற்கும் குறைவானவர்கள்.

## மேற்கோள்கள்

http://www.whediatechnologies.com 

## மேலும் அறிய
*Aligarh in My Days (Interviews of former Vice Chancellors of Aligarh Muslim University), Ed. Syed Ziaur Rahman, Non-Resident Students’ Centre, Aligarh Muslim University, Aligarh, 1997.

## வெளியிணைப்புகள்
* Aligarh's Web portal 
* Aligarh.Com 
* My Aligarh All Info
* Aligarh fully Yellopage Directory  
* JantaReview Aligarh site
* Aligarh Muslim University
* Ibn Sina Academy of Medieval Medicine & Sciences, Aligarh
* DESCRIPTIVE AND HISTORICAL ACCOUNT OF THE ALIGARH DISTRICT by EDWIN T. ATKINSON

பகுப்பு:உத்தரப் பிரதேசத்திலுள்ள மாநகரங்கள்
பகுப்பு:அலிகர் மாவட்டம்
கோட்டா, இராசத்தான்

**கோட்டா ** (Kota, ), இந்தியாவின் வட மாநிலம் இராசத்தானில் உள்ள ஓர் நகரமாகும்.  மாநிலத் தலைநகர் ஜெய்ப்பூரிலிருந்து  தெற்கே  தொலைவில் சம்பல் ஆற்றங்கரையில் அமைந்துள்ளது. சுற்றுப்புறத்தில் பயிராகும் கம்பு, கோதுமை, நெல், தானியங்கள், கொத்தமல்லி மற்றும் எண்ணெய் வித்துகளுக்கு சந்தையாக இந்நகரம் விளங்குகிறது. எண்ணெய் ஆலைகள், பருத்தி ஆலைகள், கைத்தறிகள், உலோக கைவினைப்பொருட்கள் ஆகியன பாரம்பர்ய தொழில்களாகும். பருத்தி சேலைகளில் கோட்டா வகை சேலைகள் தனித்துவம் பெற்றவை. அண்மையில் வேதி உரங்கள், வேதித் தொழிலகங்கள் மற்றும் பொறியியல் தொழிற்சாலைகள் வளர்ந்து வருகின்றன.  இராசத்தானின் மூன்று பெரிய நகரங்களில் ஒன்றாக உள்ளது; மற்றவை ஜெய்ப்பூரும் ஜோத்பூரும் ஆகும்.

அண்மையில் இங்கு பொறியியல், மருத்துவம் மற்றும் இந்தியத் தொழிற்நுட்பக் கழகங்களுக்கான நுழைவுத் தேர்வுகளுக்கு சிறப்புப் பயிற்சி வழங்கும் நிறுவனங்கள் பெருகி புகழ்பெற்றுள்ளன. கோட்டாவின் தனித்துவமிக்க ஓவியப் பாணியும் குறிப்பிடத்தக்கது.

## குறிப்பிடத்தக்க நபர்கள்
*ஓம் பிர்லா
*புவனேசு சதுர்வேதி 
*நந்தினி குப்தா
*நிகிதா லால்வானி

## மேற்கோள்கள்

## வெளியிணைப்புகள்
*Official Website of Kota District 
*Rajasthan Tourism 
*Kota Detailed Information with Map
*Kota Information
*A tourist's description of Kota 

## மேலும் அறிய
* James Tod *Annals and Antiquities of Rajasthan: Or, The Central and Western Rajpoot States of India* Published 2001 Asian Educational Services  pp.&nbsp;407–690

பகுப்பு:இராசத்தானிலுள்ள மாநகரங்கள்
பகுப்பு:இராஜஸ்தான் மாநிலத்திலுள்ள ஊர்களும் நகரங்களும்
தார்வாடு

**தார்வாடு ** (Dharwad), () என்பது இந்தியாவின் கர்நாடக மாநிலத்தின் வடபகுதியில் உள்ள ஹூப்ளி-தார்வாட் மாநகராட்சி மற்றும் தார்வாட் மாவட்டத்தின் நிர்வாகத் தலைமையிட நகரம் ஆகும். இது தார்வாட் மாவட்டத்தின் நிர்வாகத் தலைநகராக விளங்குகிறது. 1961-ஆம் ஆண்டு இங்கிருந்து 22 கி.மீ. தொலைவிலுள்ள இதன் இரட்டை நகரமான ஹூப்ளியுடன் இணைந்து உருவான ஹூப்ளி-தார்வாட் மாநகராட்சி 200.23&nbsp;கி.மீ.² பரப்பளவைக் கொண்டுள்ளது.

மாநிலத் தலைநகர் பெங்களூரில் இருந்து 425 கி.மீ. தொலைவில் நான்காம் தேசிய நெடுஞ்சாலையில் அமைந்துள்ளது. வேனில் காலத்தில் வெப்பம் மிகுந்தும் பருவக்காற்றுக் காலத்தில் ஈரமிகுந்தும் குளிர்காலத்தில் இதமான காலநிலையுடன் விளங்குகிறது.

இந்த இரட்டை நகரங்களின் வரலாறு ஹொய்சளர் காலத்திலிருந்து துவங்குகிறது. இந்திய செவ்விசைக்கும் இலக்கியத்திற்கும் தார்வாட் மிகுந்த பங்களிப்புகள் வழங்கியுள்ளது. சிறந்த கல்வி நிறுவனங்களான கர்நாடகா பல்கலைக்கழகம் போன்றவை இங்கு அமைந்துள்ளன. இங்கு பாலிலிருந்து தயாரிக்கப்படும் *தார்வாட் பேடா* புகழ்பெற்றது.

இது மாணவர்கள் மற்றும் ஓய்வூதியக்காரர்களுடன் அமைதியான நகரமாக உள்ளது. இதன் தெற்கு, வடக்கு பகுதிகளில் தொழிலகங்கள் அமைக்கப்பட்டு வருகின்றன. தேசிய நெடுஞ்சாலையில் இரு பெரும் தொழில்நகரங்களான பெங்களூருக்கும் புனேவிற்கும் சம தொலைவில் உள்ளதால் தார்வாட்டின் முன்னேற்றத்திற்கான வாய்ப்புகள் கூடுதலாக உள்ளன.

## இதனையும் காண்க
* ஹூப்ளி-தார்வாட்
* ஹூப்ளி

## மேற்கோள்கள்


## வெளியிணைப்புகள்

* about Dharwad city 
*  University of Agricultural Sciences, Dharwad
* Karnatak University, Dharwad 
*   Web site of Hubli Dharwad Municipal Corporation 
* Know more about Dharwad city
* Information about STPI & other Technology parks(IT Parks) 
*  SDM College of Engineering and Technology
* Dharwad as a Gateway of Learning Article by Dharwadi Jyotsna Kamat

பகுப்பு:கர்நாடகாவிலுள்ள மாநகரங்கள்
பகுப்பு:தார்வாடு மாவட்டம்
க. முனுசாமி

**க. முனுசாமி** (பிறப்பு: ஏப்ரல் 15 1941) மலேசியாவில் எழுத்தாளர்களுள் ஒருவராவராவார். நிலாவண்ணன் எனும் புனைப்பெயரில் எழுதிவரும் இவர் முன்னாள் தமிழ்ப் பள்ளித் தலைமை ஆசிரியரும் ஆவார். மேலும் இவர் தைப்பிங் தமிழ் எழுத்தாளர் வாசகர் இயக்கத்தின் தலைவராகவும், பேரா மாநில எழுத்தாளர் சங்கத்தின் செயற்குழு உறுப்பினராகவும் இருந்துள்ளார்.

## எழுத்துத் துறை ஈடுபாடு
1958 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள், வானொலி / மேடை நாடகங்கள் ஆகியவற்றை எழுதிவருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
## நூல்
* "தைப்பிங் மலைச் சாரலிலே" (சிறுகதைத் தொகுப்பின் தொகுப்பாசிரியர்)

## பரிசுகளும் விருதுகளும்
* சிறுகதைகள் போட்டியில் ஐந்து முறை பரிசுகள் - மலாயாப் பல்கலைக்கழகப் பேரவை
* சிறுகதைக்கான பரிசு - மலேசிய எழுத்தாளர் சங்கம்
* சிறந்த சிறுகதை எழுத்தாளர் விருது (2002) - மலேசிய பாரதிதாசன் குழுவினர்
## உசாத்துணை
*மலேசியத் தமிழ் எழுத்துலகம் தளத்தில் க. முனுசாமி பக்கம் 

பகுப்பு:மலேசியத் தமிழ் எழுத்தாளர்கள்
பகுப்பு:1948 பிறப்புகள்
இரண்டாம் ஆல்பர்ட், மொனாக்கோ இளவரசர்

}
**மூன்றாம் ஆல்பர்ட், மொனாக்கோவின் இளவரசர்** (*Albert II, Sovereign Prince of Monaco*, *ஆல்பர்ட் அலெக்சாண்டர் லூயிஸ் பியேர் கிரிமால்டி*; பிறப்பு: 14 மார்ச் 1958) என்பவர் மொனாக்கோ நாட்டின் தலைவர்ரும் கிரிமால்டி வம்சத்தின் தலைவரும் ஆவார். இவர் மொனாக்கோ இளவரசர் மூன்றாம் ரைனியர், மற்றும் அமெரிக்க நடிகை கிரேஸ் கெலி ஆகியோரின் மகன். தந்தை மூன்றாம் ரைனியே 2005 ஆம் ஆண்டில் இறக்கவே, 2005 ஏப்ரல் 6 ஆம் நாள் ஆல்பர்ட் மொனாக்கோ இளவரசராக முடி சூடினார்.

2011, சூலை 1 இல் இவர் தென்னாப்பிரிக்காவின் முன்னாள் ஒலிம்பிக் நீச்சல் வீராங்கனையான 33 வயது சார்லீன் விட்ஸ்டொக் என்பவரைத் தனது 53வது அகவையில் திருமணம் செய்தார். இளவரசியான இவரின் மனைவி 2016 ஆம் ஆண்டு இந்தியாவில் சுற்றுப்பயணம் மேற்கொண்டார்.

## வெளி இணைப்புகள்

* Princely House of Monaco 

## மேற்கோள்கள்

பகுப்பு:மொனாக்கோ அரசுத்தலைவர்கள்
பகுப்பு:1958 பிறப்புகள்
பகுப்பு:வாழும் மக்கள்
இந்திய உருக்கு ஆணையம்

**செய்ல்** (*SAIL*)(,  எனப்பரவலாக அறியப்படும் **இந்திய உருக்கு ஆணையம்** (*Steel Authority of India Limited*) என்பது இந்திய அரசுக்குச் சொந்தமான உருக்கு உற்பத்தி நிறுவனம் ஆகும். 48,681 கோடி இந்திய ரூபாய்கள் ($10,86 பில்லியன் அமெரிக்க டாலர்கள்) கொள்முதல் கொண்ட இந்நிறுவனம் நாட்டின் அதிக இலாபம் சம்பாதிக்கும் ஐந்து நிறுவனங்களில் ஒன்றாகும். செயில் (SAIL) அரசுக்கு சொந்தமான நிறுவனம் மேலும் இந்திய அரசு மூலம் இயங்கும் ஒரு பொதுத்துறை நிறுவனமாகவும் உள்ளது.

இந்திய அரசின் பொதுத்துறை நிறுவனங்களில் மகாரத்னா மதிப்பைப் பெற்ற மிகப் பெரிய நிறுவனம் ஆகும்.

## இதனையும் காண்க
* இந்தியாவில் இரும்பு மற்றும் எஃகுத் தொழில்
* பொதுத்துறை நிறுவனம்
* பொதுத்துறை நவரத்தின நிறுவனங்கள்

## மேற்கோள்கள்


 பகுப்பு:மும்பை பங்குச் சந்தை நிறுவனங்கள்
பகுப்பு:இந்திய தேசிய பங்கு சந்தை நிறுவனங்கள்
பகுப்பு:இந்திய நிறுவனங்கள்
பகுப்பு:நவரத்னா நிறுவனங்கள்
 பகுப்பு:இந்திய அரசுத்துறை நிறுவனங்கள்
பகுப்பு:உருக்கு அமைச்சகம்
இந்தியா நிலக்கரி நிறுவனம்

**இந்தியா நிலக்கரி  நிறுவனம்** (*Coal India Limited*) (, )  மேற்கு வங்காளம், கொல்கத்தாவைத் தலைமையிடமாகக் கொண்டு இந்திய அரசுக் கட்டுப்பாட்டில் இயங்கும் ஒரு பொதுத்துறை நிறுவனம் ஆகும். இந்நிறுவனம் இந்தியாவின் நிலக்கரி உற்பத்திக்கு ஏறத்தாழ 85% பங்களிக்கிறது. இது, நிலக்கரி உற்பத்தியில் உலகிலேயே மிக பெரிய நிறுவனமாக உள்ளது. இந்நிறுவனத்தில், ஏறத்தாழ 3,97,000 ஊழியர்கள் பணியாற்றுகின்றனர்.

இந்தியப் பொதுத்துறை நிறுவனங்களில், எட்டு மகாநவரத்தின நிறுவனங்களில் ஒன்றாக இந்திய நிலக்கரி நிறுவனம் விளங்குகிறது.

## இதனையும் காண்க
* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய  அரசின் பொதுத்துறை நிறுவனங்களின் பட்டியல்

## மேற்கோள்கள்

பகுப்பு:இந்திய நிறுவனங்கள்
பகுப்பு:நவரத்னா நிறுவனங்கள்
பகுப்பு:இந்திய சுரங்க நிறுவனங்கள்
பகுப்பு:இந்திய அரசுத்துறை நிறுவனங்கள்
பகுப்பு:நிப்டி 50 நிறுவனங்கள்
மொசில்லா நிறுவனம்

**மொசில்லா நிறுவனம்** (*Mozilla Corporation*, சுருக்கமாக *MoCo*) இது மொசில்லா அறக்கட்டளைக்கு சொந்தமான ஒரு துணைநிறுவனம் ஆகும். இது பல பயன்பாட்டு மென்பொருள்களை உருவாக்குதல் மற்றும் ஒருங்கிணைத்தல் ஆகியவற்றை செய்கின்றது.

## மேற்கோள்கள்


## வெளியிணைப்புகள்
* 
*Mozilla Corp. in 12 simple items 

பகுப்பு:கணிநுட்ப வணிக நிறுவனங்கள்
பகுப்பு:2005 நிறுவனங்கள்
இயற்சொல்

மொழியியல் சொற்களைப் பெயர் என்றும் வினை என்றும் பாகுபடுத்திக்கொள்ளும். தமிழ்மொழியில் இவற்றுடன் இடைச்சொல், உரிச்சொல் என்னும் பாகுபாடுகளும் உண்டு. 

செய்யுள் ஈட்டிக்கொள்ளும் சொற்கள் என்று தொல்காப்பியம் சொற்களை வேறு வகையிலும் பாகுபடுத்திப் பார்க்கிறது. அவை, 
# **இயற்சொல்**
# திரிசொல்
# திசைச்சொல்
# வடசொல் 
என்பன. 

இந்தப் பாகுபாடு பெயர்ச்சொற்களுக்கு மட்டுமே உரியது.  வினைச்சொற்களுக்கு இந்தப் பாகுபாடு இல்லை.   
## இயற்சொல் பாகுபாடு
# பெயர் இயற்சொற்கள்
# வினை இயற்சொற்கள்

## தொகுப்பு விளக்கம்
# இயற்சொல் - தமிழ்நாட்டில் இயல்பாக வழங்கும் சொல் இயற்சொல்
# திரிசொல் - தமிழ்நாட்டில் இயல்பாக வழங்கும் சொல் சேரி வழக்கில் கொச்சைப்படுதல் உண்டு. அவற்றைச் செய்யுட்கு உரியனவாகத் திரித்துக்கொள்ளும் சொல் திரிசொல். 
# திசைச்சொல் - தமிழ்நாட்டின் அடையும் புடையும் கிடந்த திசைநாட்டார் வழங்கும் சொல் திசைச்சொல். 
# வடசொல் - வடமொழிகளில் வழங்கும் சொல் வடசொல்.

## இயற்சொல் – தனி விளக்கம்
இயற்சொல் என்பது செந்தமிழ் நிலத்து வழக்கு.   இதனைச் செஞ்சொல் என்றும் கூறலாம்.   
# செந்தமிழ் நிலம் எது என்பதில் கருத்து வேறுபாடுகள் உள்ளன. வையை யாற்றின் வடக்கு, மருத யாற்றின் தெற்கு, கருவூரின் கிழக்கு, மருவூரின் மேற்கு    
# வடவேங்கடம், தென்குமரி, குணகடல், குடகடல் எல்லைக்கு உட்பட்ட நாடு 
# முதல் கருத்தே பொருந்தும். இரண்டாவது கருத்துப் பொருந்தாது. காரணம், வையை யாற்றின் தெற்கில் கொற்கை, கருவூரின் மேற்கில் கொடுங்கோளூர், மருத யாற்றின் வடக்கில் காஞ்சிபுரம். இங்குப் பேசப்படுவது திசைச்சொல்லே

## இயற்சொல்லுக்கு எடுத்துக்காட்டு
நிலம், நீர், தீ, வளி, சோறு, கூழ், பால், தயிர், மக்கள், மா, தெங்கு, கமுகு, பாளிதம், மலை.

## கருவிநூல்
# தொல்காப்பியம் சொல்லதிகாரம் இளம்பூரணர் உரை, சைவசித்தாந்த நூற்பதிப்புக் கழக வெளியீடு, 1963
# தொல்காப்பியம் சொல்லதிகாரம் சேனாவரையர் உரை, ஆறுமுகநாவலர் பதிப்பு, 1934
# தொல்காப்பியச் சொல்லதிகாரக் குறிப்பு, டாக்டர் P.S. சுப்பிரமணிய சாஸ்திரி எழுதியது, பிரமோத ஆண்டு, 1932
# தொல்காப்பியம் சொல்லதிகாரம் நச்சினார்க்கினியர் உரை, சைவசித்தாந்த நூற்பதிப்புக் கழக வெளியீடு, 1962
# தொல்காப்பியம் சொல்லதிகாரம் கல்லாடனார் விருத்தி உரையும் பழைய உரையும், சைவசித்தாந்த நூற்பதிப்புக் கழக வெளியீடு, 1964
# தொல்காப்பியம் சொல்லதிகாரம் தெய்வச்சிலையார் உரை, சைவசித்தாந்த நூற்பதிப்புக் கழக வெளியீடு, 1963

## அடிக்குறிப்புகள்

பகுப்பு:சொல்லிலக்கணம்
மொராதாபாத்

**மொராதாபாத் **  (Moradabad, , ) வட இந்திய மாநிலம் உத்தரப் பிரதேசத்தில் உள்ள ஓர் மாநகரமாகும். 1600-ஆம் ஆண்டில் முகலாயப் பேரரசர்  ஷா ஜகானின் மகன்  **முரத் பக்ஷால்** நிறுவப்பட்டதால்  *மொராதாபாத்* எனப் பெயரிடப்பட்டது. இது மொராதாபாத் மாவட்டத்தின் தலைநகருமாகும்.

தேசியத் தலைநகர் புதுதில்லியிலிருந்து 167&nbsp;கி.மீ.  (104 மை) தொலைவில் ராம்கங்கா ஆற்றின் கரையில் அமைந்துள்ளது. இங்கிருந்து வட அமெரிக்கா, ஐரோப்பா ஆகிய கண்டங்களில் உள்ள நாடுகளுக்கு பித்தளை கைவினைப்பொருட்கள் ஏற்றுமதி ஆகின்றன. இதனால் *பித்தளை நகரம்* (உள்ளூர் மொழியில் *பீத்தள் நக்ரி*) என்று அழைக்கப்படுகிறது. இங்கு பல்வேறு இனத்தையும் சமயத்தையும் சார்ந்த பத்து இலட்சம் மக்கள் வசிக்கின்றனர். 2001-ஆம் ஆண்டு கணக்கெடுப்பின்படி மொராதாபாத் முசுலிம்கள் கூடுதலாக உள்ள பெரும்பான்மை மாவட்டங்களில் ஒன்றாக இந்திய அரசு அறிவித்துள்ளது.

## மேற்கோள்கள்

பகுப்பு:உத்தரப் பிரதேசத்திலுள்ள மாநகரங்கள்
பகுப்பு:மொராதாபாத் மாவட்டம்
திரிசொல்

மொழியியல் சொற்களைப் பெயர் என்றும் வினை என்றும் பாகுபடுத்திக்கொள்ளும். தமிழ்மொழியில் இவற்றுடன் இடைச்சொல், உரிச்சொல் என்னும் பாகுபாடுகளும் உண்டு. 

செய்யுள் ஈட்டிக்கொள்ளும் சொற்கள் என்று தொல்காப்பியம் சொற்களை வேறு வகையிலும் பாகுபடுத்திப் பார்க்கிறது. அவை இயற்சொல், **திரிசொல்**, திசைச்சொல், வடசொல் என்பன. 

இந்தப் பாகுபாடு பெயர்ச்சொற்களுக்கு மட்டுமே உரியது.  வினைச்சொற்களுக்கு இந்தப் பாகுபாடு இல்லை.  

## தொகுப்பு விளக்கம்
# இயற்சொல் - தமிழ்நாட்டில் இயல்பாக வழங்கும் சொல் இயற்சொல்
# திரிசொல் - தமிழ்நாட்டில் இயல்பாக வழங்கும் சொல் சேரி வழக்கில் கொச்சைப்படுதல் உண்டு. அவற்றைச் செய்யுட்கு உரியனவாகத் திரித்துக்கொள்ளும் சொல் திரிசொல். 
# திசைச்சொல் - தமிழ்நாட்டின் அடையும் புடையும் கிடந்த திசைநாட்டார் வழங்கும் சொல் திசைச்சொல். 
# வடசொல் - ஆரிய மொழியில் வழங்கும் சொல் வடசொல்.

## திரிசொல் – தனி விளக்கம்
திரிசொல் இரண்டு வகைப்படும்
# ஒருபொருள் குறித்த வேறு சொல்
# வேறுபொருள் குறித்த ஒருசொல்
உரிச்சொல்லிலும் இந்த நிலை உண்டு. 

எனவே உரிச்சொல்லுக்கும் திரிசொல்லுக்கும் உள்ள வேறுபாட்டை உணர்ந்துகொள்ள வேண்டும். 

திரிசொல் முழுமையான சொல்லாக இருக்கும். உரிச்சொல் குறைசொல்லாக இருக்கும். 
### ஒருபொருள் குறித்த வேறு சொல்
# கிள்ளை, தத்தை என்பன கிளியைக் குறிக்கும் வேறு சொற்கள்
# மஞ்ஞை, பிணிமுகம் என்பன மயிலைக் குறிக்கும் வேறு சொற்கள்
# வெற்பு, விலங்கர், விண்டு என்பன மலையைக் குறிக்கும் வேறு சொற்கள்
# மதி, திங்கள் என்பன நிலவைக் குறிக்கும் சொற்கள்

### வேறுபொருள் குறித்த ஒருசொல்
# உந்தி = கொப்பூழ், யாழ்ப்பத்தல், தேர்த்தட்டு, ஆற்றுச்சுழி
# அளகு = கோழி, கூகை, மயில் ஆகியவற்றின் பெண்ணினத்தைக் குறிக்கும்.
# என்மனார், என்றிசினோர் போன்றவை வினையின் வகைப்பாட்டுத் திரிசொல்

## கருவிநூல்
# தொல்காப்பியம் சொல்லதிகாரம் இளம்பூரணர் உரை, சைவசித்தாந்த நூற்பதிப்புக் கழக வெளியீடு, 1963
# தொல்காப்பியம் சொல்லதிகாரம் சேனாவரையர் உரை, ஆறுமுகநாவலர் பதிப்பு, 1934
# தொல்காப்பியச் சொல்லதிகாரக் குறிப்பு, டாக்டர் P.S. சுப்பிரமணிய சாஸ்திரி எழுதியது, பிரமோத ஆண்டு, 1932
# தொல்காப்பியம் சொல்லதிகாரம் நச்சினார்க்கினியர் உரை, சைவசித்தாந்த நூற்பதிப்புக் கழக வெளியீடு, 1962
# தொல்காப்பியம் சொல்லதிகாரம் கல்லாடனார் விருத்தி உரையும் பழைய உரையும், சைவசித்தாந்த நூற்பதிப்புக் கழக வெளியீடு, 1964
# தொல்காப்பியம் சொல்லதிகாரம் தெய்வச்சிலையார் உரை, சைவசித்தாந்த நூற்பதிப்புக் கழக வெளியீடு, 1963
## அடிக்குறிப்புகள்

பகுப்பு:சொல்லிலக்கணம்
ஹிந்துஸ்தான் யூனிலீவர் லிமிடெட்

**ஹிந்துஸ்தான் யூனிலீவர் லிமிடெட்** (*Hindustan Unilever Limited*)  இந்தியாவின் மிக பெரிய வேக நகர்வு நுகர்வு பொருட்களை தயாரிக்கும்  நிறுவனம். இந்நிறுவனத்தில் ஆங்கிலோ டச்சு நிறுவனமான யூனிலீவர்  52% பங்குகளை கொண்டுள்ளது. இந்நிறுவனம் இந்தியாவில் மும்பையைத்  தலைமையிடமாகக் கொண்டு இயங்குகிறது, மேலும் 15,000 க்கு மேற்பட்ட ஊழியர்களுக்கு நேரடியாகவும் மற்றும் 52,000 க்கும் மேற்பட்டவர்களுக்கு மறைமுகமாகவும் வேலைவாய்ப்பு அளித்து வருகிறது.

## வர்த்தககுறீகள் மற்றும் தயாரிப்புகள்

### உணவு
*அன்னபுர்னா உப்பு மற்றும் அட்டா
*ப்ருக் பாண்டு(3 ரோஜாக்கள்)தேநீர்

### கொடைக்கானல் தொழிற்சாலை
1983 ஆம் ஆண்டு கொடைக்கானல் பகுதில் இந்த நிறுவனம் பான்ஸ் இந்தியா என்ற  தெர்மா மீட்டர் தொழிற்சாலையை நிறுவியது. அப்போது ஏற்பட்ட பாதரச கழிவால் சுற்றுச்சூழல் மாசுபாடு அடைந்தது. அதன்பின் இந்த தொழிற்சாலை மூடப்பட்டது. ஆனாலும் இன்னமும் அதன் கழிவுகள் அகற்றப்படாமல் உள்ளதாக சமூக ஆர்வலர்கள் தெரிவித்துள்ளார்கள்.

## ஆராய்ச்சி வசதிகள்

ஹிந்துஸ்தான் யுனிலிவர் ஆராய்ச்சி மையம் 1996ம் ஆண்டு மும்பையிலும், இந்திய யுனிலிவர் ஆராய்ச்சி மையம் 1997ல் பெங்களுரிலூம் அமைக்கபட்டது.இந்த மையங்களில் உள்ள பணியாளயாகள் தயாரிப்பு மற்றும் உற்பத்தி செயல்முறைகளில் பல்வைருமற்றகளை கண்டுபிடிப்புகளை உருவாக்கினர்.2006ம் ஆண்டு நிறுவனத்தின் ஆராய்ச்சி மையங்கள் பொங்களுரில் ஒன்றாகாக கொண்டுவரபட்டன.

## மேற்கோள்கள்

பகுப்பு:இந்திய பன்னாட்டுப் பெருநிறுவனங்கள்
பகுப்பு:நிப்டி 50 நிறுவனங்கள்
ஊடக இயக்கி

frame|right|விண்டோஸ் மீடியா பிளேயர் சன்னல்

**ஊடக இயக்கி** *(Media player*) என்ற சொல் பொதுவாக கணினி மென்பொருளை குறிக்கின்றது, இது பல்லூடக கோப்புகளை (multimedia files) வாசிக்க பயன்படுத்தப்படும். பல மீடியா ப்ளேயர்களால் ஒலி மற்றும் நிகழ்படம், இரண்டையும் இயக்க முடியும்.

## பொதுவான மீடியா பிளேயர்கள்
மைக்ரோசாப்ட் விண்டோஸ், விண்டோஸ் மீடியா பிளேயர் கொண்டு ஏற்றப்பட்டே வருகிறது. மாக் ஓ.எசு, குவிக்டைம் பிளேயர் மற்றும் ஐடியூன்ஸ் உடன் ஏற்றப்பட்டே வருகிறது. சில மீடியா பிளேயர்கள் தனியாக தரவிரக்கம் செய்து பயன்படத்தக்க வகையிலும் இணையத்தில் கிடக்கின்றன. அவற்றில் சில வி.எல்.சி, விண்ஆம்ப் போன்றவை.

## மேற்கோள்கள்

பகுப்பு:நிகழ்படம்
பகுப்பு:ஊடக இயக்கி மென்பொருள்
பயன்பாட்டு மென்பொருள்

[frame|right|[ஓபன் ஆபீஸ் ரைட்டர் சொல் செயலி]]

**பயன்பாட்டு மென்பொருள்** (*Application software*) மென் ஒருங்கு என்றும் அறியப்படுகிறது. இது ஒரு பணி ஒரு அல்லது பல குறிப்பிட்ட பணிகளை செய்ய உதவும் வகையில் வடிவமைக்கப்பட்ட கணினி மென்பொருள் ஆகும். எடுத்துக்காட்டாக நிறுவன மென்பொருள்கள், கணக்கீட்டு மென்பொருள், ஆஃபீஸ் சூட்ஸ், கிராபிக்ஸ் மென்பொருள் மற்றும் ஊடக பிளேயர்கள் (அ) ஊடக இயக்கிகளை (*Media player*) உள்ளடக்குகின்றன. பல பயன்பாட்டு நிரல்கள் ஆவணங்களை, கோப்புகளை கையாள்கின்றன.

## மேற்கோள்கள்
கோரக்பூர்

**கோரக்பூர் ** (Gorakhpur, இந்தி: गोरखपुर)  இந்திய மாநிலம் உத்தரப்பிரதேசத்தில் கிழக்குப் பகுதியில் நேபாளத்தின் எல்லையில் உள்ள ஓர் நகரமாகும்.  இது கோரக்பூர் கோட்டம் மற்றும் கோரக்பூர் மாவட்டத்தின் தலைநகரமும்   ஆகும்.  கோரக்பூர் பல பௌத்த, இந்து, முசுலிம் மற்றும் சமணத் துறவிகளின் இருப்பிடமாக சமயத்துறையில் புகழ்பெற்ற நகரமாகும். இந்துத் துறவி கோரக்சாநாத் பெயரிலேயே இந்த நகரமும் பெயரிடப்பட்டுள்ளது. இன்றும் நாத் இன மக்களுக்கு இங்குள்ள கோரக்நாத் கோவில் ஆதாரபீடமாகும். இந்த நகரில் வரலாற்றுச் சிறபுமிக்க பௌத்த தலங்கள், 18ஆம் நூற்றாண்டு இமாம்பரா உள்ளன. இந்து சமயநூல்களை வெளியிட்டு புகழ்பெற்றுள்ள கீதா பிரஸ் இங்குள்ளது.

இருபதாம் நூற்றாண்டில் இந்திய விடுதலை இயக்கத்தில் முதன்மை பங்கு வகித்தது. இந்திய இரயில்வேயின் வட கிழக்கு இரயில்வேயின் தலைமையகமாக விளங்குகிறது. பழைய நகர்ப்பகுதியிலிருந்து 15 கி.மீ. தொலைவில் கட்டமைக்கப்பட்டுள்ள *கோரக்பூர் தொழில் மேம்பாட்டு ஆணையத்தின்* தொழிற்பேட்டை தொழில் வளர்ச்சிக்கு உந்துதலைக் கொடுத்துள்ளது.

## புகழ் பெற்றவர்கள்
* ஆதித்தியநாத்

## மாவட்ட புள்ளிவிவரங்கள்
* **புவியியல் பகுதி               ** 3,483.8&nbsp;கி.மீ.2
* **மொத்த மக்கள்தொகை(2009)      **  10,61,428
* **பாலின விகிதம்  (2001)      **          1000 /959
* **ஊரக மக்கள்தொகை ( 69.40% )  (2001) **3,030,865
* **நகர்ப்புற மக்கள்தொகை  ( 30.60% )  (2001) **738,591
* **மொத்த படிப்பறிவு ( 41.89% )   (2009)**   4,44,632 (ஏறத்தாழ).
## காட்சியகம்

File:Santoshnath.jpg|கோரக்நாத் மந்தீர்
File:Focopendulamphysicsdept.JPG|FOCO Pendulam
File:Arjan Singh.jpg|அர்சன் சிங்
File:Gita Press, Gorakhpur.gif|'கீதா' நுழைவாயில்


## மேற்கோள்கள்

## வெளியிணைப்புகள்
* Official district web site 
* Gorakhpur Classifieds
* Famous people from Gorakhpur
* Official Divisional web site 

பகுப்பு:உத்தரப் பிரதேசத்திலுள்ள மாநகரங்கள்
கார்ப்பரேஷன் வங்கி

**கார்ப்பரேஷன் வங்கி** (, ) இந்தியாவில் மங்களூரைக் தளமாக கொண்ட வங்கி. இது இந்திய அரசுக் கட்டுப்பாட்டில் இயங்கும் ஒரு பொதுத்துறை வங்கி - இந்திய அரசு இவ்வங்கியின் மூலதன பங்குகளில் 57,17% தன் வசம் கொண்டுள்ளது.  இவ்வங்கியின் நிகர மதிப்பு 31 மார்ச் 2005 அன்று 3054.92 கோடி.

## மேற்கோள்கள்

பகுப்பு:இந்திய வங்கிகள்
பகுப்பு:தேசியமயமாக்கப்பட்ட நிறுவனங்கள்
பகுப்பு:கர்நாடக பொருளாதாரம்
சூயெசு நெருக்கடி

**முக்கூட்டுத் தாக்குதல்** எனவும் அழைக்கப்படும், **சூயெசு நெருக்கடி** என்பது, எகிப்து சூயெசுக் கால்வாயை நாட்டுடைமை ஆக்கியதைத் தொடர்ந்து ஏற்பட்ட நிலைமையைக் குறிக்கும். இது, பிரான்சு, ஐக்கிய இராச்சியம், இசுரேல் என்னும் நாடுகள் எகிப்துக்கு எதிராக 1956 ஆம் ஆண்டு அக்டோபர் 29 ஆம் தேதி தொடங்கிய போரையும் உள்ளடக்கியது.

எகிப்து சோவியத் ஒன்றியத்துடன் புதிய உறவுகளை ஏற்படுத்தியதும்; சீனாவுக்கும், தாய்வானுக்கும் இடையே பிரச்சினைகள் உச்ச கட்டத்தில் இருந்தபோது எகிப்து சீனாவை அங்கீகரித்ததும் எகிப்துக்கும், பிரித்தானியா, அமெரிக்கா என்பவற்றுக்கும் இடையேயான உறவில் விரிசல் ஏற்பட்டது. இதனால் அசுவான் அணை கட்டுவதற்காக நிதி வழங்க இணங்கியிருந்த அமெரிக்காவும் பிரித்தானியாவும் அதிலிருந்து பின்வாங்கின. அதைத் தொடர்ந்து, எகிப்தின் ஒரு பகுதியாக இருந்த, முக்கியமான கப்பல் போக்குவரத்து வழியான சூயெசுக் கால்வாயை எகிப்தின் அதிபராக இருந்த கமால் அப்துல் நாசர் நாட்டுடைமை ஆக்கினார். சூயெசுக் கால்வாயில் மேற்கத்திய நாடுகளின் செல்வாக்கைத் தக்கவைத்துக் கொள்வதற்கும், முக்கூட்டு நாடுகளின் நலன்களுக்கு எதிரான கொள்கைகளைக் கொண்டவர் என்று கருதப்பட்ட நாசரைப் பதவியிலிருந்து அகற்றுவதுமே முக்கூட்டுத் தாக்குதலின் முக்கியமான நோக்கம் ஆகும்.

முதலில் இசுரேல் எகிப்துக்குள் ஆக்கிரமிப்பு நடத்தியது. இது நிகழ்ந்து ஒரு நாளுக்குள் இசுரேலுக்கும் எகிப்துக்கும் பிரான்சும், ஐக்கிய இராச்சியமும் கூட்டாகக் கெடு விதித்துவிட்டு, எகிப்தின் தலைநகரமான கெய்ரோ மீது குண்டுத் தாக்குதல் நடத்தின. இசுரேலும், ஐக்கிய இராச்சியமும் மறுத்தபோதும், இது பிரான்சு, ஐக்கிய இராச்சியம், இசுரேல் என்பன கூட்டாகத் திட்டமிட்டு நடத்திய தாக்குதல் என்பதற்கான சான்றுகள் விரைவிலேயே கிடைத்தன. பிரித்தானியா பிரான்சு என்பவற்றின் கூட்டுப் படைகள் ஆண்டு முடிவுக்குள்ளாகவே தமது படைகளைத் திரும்பப் பெற்றுக்கொண்டன. ஆனால், இசுரேல் 1957 ஆம் ஆண்டு மார்ச் மாதம் வரை தொடர்ந்து இருந்து நெருக்கடியை நீடிக்கச் செய்தது.

முக்கூட்டு நாடுகள், குறிப்பாக இசுரேல் தமது உடனடியான இராணுவ நோக்கங்களை அடைவதில் வெற்றிகண்டன. ஆனால் ஐக்கிய நாடுகள் அவையிலும், வெளியிலும் அமெரிக்காவும், சோவியத் ஒன்றியமும் கொடுத்த அழுத்தங்கள் காரணமாக இம் மூன்று நாடுகளும் எகிப்தை விட்டு வெளியேற வேண்டியதாயிற்று. இவ்வாறான வெளி அழுத்தங்களினால், சூயெசுக் கால்வாயைக் கட்டுப்படுத்துதல், நாசரைப் பதவியில் இருந்து அகற்றுதல் என்னும் நோக்கங்களில் பிரான்சும், ஐக்கிய இராச்சியமும் வெற்றிபெறவில்லை. எனினும் இசுரேல் தனது நோக்கங்களில் சிலவற்றை அடைவதில் வெற்றிகண்டது. அவற்றுள் டிரான் நீரிணையூடாகச் சுதந்திரமாகக் கப்பல் செலுத்துவதற்கான வாய்ப்பும் அடக்கம்.

## இவற்றையும் பார்க்க
*அரபு-இசுரேல் முரண்பாடு
*ஆறு நாள் போர்

## குறிப்புகள்

பகுப்பு:எகிப்து
பகுப்பு:இசுரேலியப் போர்கள் மற்றும் முரண்பாடுகள்
மாஸ்டர்கார்டு

**மாஸ்டர்கார்டு** (MasterCard Worldwide) ஓர் அமெரிக்க பன்னாட்டு நிறுவனம். இதன் தலைமையகம் நியூயார்க்கில் உள்ளது. இந்நிறுவனம்  2006 ஆம் ஆண்டு முதல் உலக அளவில் ஒரு பொதுப் பங்கு நிறுவனமாக உள்ளது. இது கட்டணமுறைகள், கடனட்டைகள் போன்ற நிதிச் சேவைகளை வழங்குகிறது. 

## மேற்கோள்கள்

பகுப்பு:வணிக நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
பாஸ்ஃபோலாம்பன்

**பாஸ்ஃபோலாம்பன்** *(Phospholamban)* என்பது  மனிதர்களில் PLN ஜீன் உருவாக்கும் புரதம் ஆகும்.  52 அமினோ அமிலங்களால் ஆன இப்புரதம் இதயத் தசை மற்றும் எலும்புத்தசைகளில் கால்சியம் வழியைக் *(calcium channel)* கட்டுப்படுத்துகிறது. இப் புரதம் 1974ஆம் ஆண்டு *அர்னால்டு காட்சு* மற்றும் உடன் பணிபுரிவோரால் கண்டறியப்பட்டது.

இப்புரதத்தின் பிறவிக் குறைபாடு மனிதர்களில் கடுமையான இதயச் செயல் இ‌ழப்பை உண்டாக்கும்.

பகுப்பு:புரதங்கள்
ரால்ஃப் நேடர்

**ரால்ஃப் நேடர்** (பி. 1939) ஒரு அமெரிக்க முற்போக்கான அரசியல் செயற்பாட்டாளர். இவர் அமெரிக்கக் குடியரத் தலைவர் தேர்தல்களில் வேட்பாளராக 1996 மற்றும் 2000 இல் பசுமை கட்சி சார்பாகவும் மேலும் 2004 மற்றும் 2008 இல் சுயேட்சை வேட்பாளராகவும்  நான்கு முறை பங்கேற்றுள்ளார். இவர் ஒரு ஆசிரியர், பேராசிரியர், மற்றும் வழக்கறிஞர் ஆகவும் இருக்கிறார்.

## மேற்கோள்கள்

பகுப்பு:1939 பிறப்புகள்
பகுப்பு:அமெரிக்க அரசியல்வாதிகள்
பகுப்பு:1934 பிறப்புகள்
பகுப்பு:வாழும் மக்கள்
பகுப்பு:அமெரிக்க சுற்றுச்சூழல் செயற்பாட்டாளர்கள்
பகுப்பு:அமெரிக்க வரலாற்றாளர்கள்
கேயில் டைன்சு

**கேயில் டைன்சு** (Gail Dines), ஒரு பிரித்தானிய - அமெரிக்க பெண்ணியவாதி ஆவார். பேராசிரியராக பணியாற்றும் கேயில், உலக அளவில் பாலுணர்வுக் கிளர்ச்சியத்துக்கு எதிராக பரப்புரையரையாற்றுவோரில் முதன்மையானவராக கருதப்படுகிறார்.

## நூல்கள்
*
* (First edition published 1995 under the title *Gender, race and class in media: a text reader*)
* 

## தேர்ந்தெடுத்த கட்டுரைகள்
*
*
* 
* 

## சான்றுகள்

## வெளி இணைப்புகள்
* கேயில் டைன்சின் வலைத்தளம்
*கேயில் டைன்சின் சுருக்கமான வாழ்க்கை வரலாறு
*Neo-Liberalism and the Defanging of Feminism - அக்டோபர் 2012ல் கேயின் டைன்சு ஆற்றிய சொற்பொழிவு.

பகுப்பு:ஆபாச எதிர்ப்பாளர்கள்
பகுப்பு:பெண்ணியவாதிகள்
பகுப்பு:1958 பிறப்புகள்
பகுப்பு:வாழும் மக்கள்
வடசொல்

எல்லா மொழியிலும் அயன்மொழிச் சொல்லின் பரிமாற்றம் நிகழும். இந்தப் பரிமாற்றத்தால் தமிழில் வந்தேறியதே **வடசொல்**. 

தமிழ்நாட்டில் வழங்கப்பட்ட செஞ்சொல்லை இயற்சொல் என்றும், ஒரு சொல்லுக்குப் பல பொருளும், பல சொல்லுக்கு ஒருபொருளும் தந்து செய்யுளுக்காகத் திரித்துக்கொண்ட சொற்களைத் திரிசொல் என்றும், தமிழகத்தைச் சூழ்ந்த 17 நாடுகளில் பேசப்பட்ட தமிழ்ச்சொல்லைத் திசைச்சொல் என்றும், வடநாட்டில் பேசப்பட்ட மொழிச் சொற்களை வடசொல் என்றும் தமிழ் இலக்கண நூலார் பகுத்துக்கொண்டுள்ளனர்.

## வடநாட்டில் பேசப்பட்ட மொழி
வடநாட்டின் பழமையான கல்வெட்டுகள் அசோகன் காலத்தவை. அந்த எழுத்துகளைப் பிராமி என்கின்றனர். காலம் கி.மு. 3-ஆம் நூற்றாண்டு. சிந்துவெளி முத்திரை எழுத்துகளைப் பிராமி எழுத்துகளாகக் கொண்டு படிக்க முயன்றுள்ளனர். சிந்துவெளி நாகரிகம் கி.மு. 3300-1300. பிராமி எழுத்துகளாகப் படிக்கும் முயற்சி முழுமை பெறவில்லை. தமிழ்நாட்டுக் கற்காலப் பானை ஓடுகளில் காணப்படுபவை தமிழ்ப்பிராமி எழுத்துகள். இவற்றை நாம் தமிழி அல்லது தாமிழி என்னும் பெயரால் வழங்கிவருகிறோம். தமிழ்நாட்டுக் கல்வெட்டுகளிலும் இந்த எழுத்துகள் பயன்படுத்தப்பட்டுள்ளன. இங்கெல்லாம் பயன்படுத்தப்பட்டுள்ள மொழி தமிழ்.

அசோகன் பயன்படுத்திய எழுத்துகளைத் தொடக்கத்தில் படித்தவர்களில் ஒருவரான அலெச்சாண்டர் கன்னிங்காம் இதில் பயன்படுத்தப்பட்டுள்ள மொழி பிராகிருதம் என்கிறார். அது பஞ்சாபி மொழியோடு தொடர்புடையது என்பது அவர் கருத்து. இதனைப் பாலி மொழி என்றும் கூறுகின்றனர்.

இருக்கு வேதம் வழிபாட்டு மொழி சமசுகிருதம். இந்த வேதம் கி.மு. 1500 காலத்தது என்று கூறுகின்றனர். இந்த மொழி ஆரியர் பேசிய மொழி. எனவே இதனைத் தமிழ் இலக்கண உரையாசிரியர்கள் **ஆரியம்** என்னும் சொல்லால் குறிப்பிடுகின்றனர்.
 
இந்த ஆரியச்சொல் தமிழில் ஒலிமாற்றம் செய்யப்பட்டதாகும். இதுவே தொல்காப்பியர் கூறும் வடசொல்.

## வடசொல் எடுத்துக்காட்டுகள்
தொல்காப்பிய, நன்னூல் உரையாசிரியர்கள் அவரவர் பார்வையில் வடசொல் என்று சொற்களைப் பட்டியலிட்டுள்ளனர். 
இவை சமற்கிருதத்திலிருந்து தமிழுக்கு வந்தவை. அவற்றுள் சில இங்கு அகரவரிசை செய்யப்பட்டு முன்வைக்கப்படுகின்றன. 
:அமலம், அரன், அரி, அவை, உற்பவம், கமலம், காரகம், காரணம், காரியம், காலம், குங்குமம், சத்திரம், சயம், சாகரம், சுகி, ஞானம், நேயம், தசநான்கு, தமாலம், தாரம், திலகம், நட்டம், நிமித்தம், போகி, மூலம், மேரு, யானம், இயோனி, வேணு என்று உரையாசிரியர்கள் காட்டும் வடசொல் பட்டியல் நீள்கிறது.

:கந்தம், சாகரம் – பாகதப் பதிவாகி வந்தவை, நட்டம் – பாகத மொழியிலிருந்து வந்தது, 

நீர், பட்டினம், பவளம், மானம், மீனம், முத்து, வட்டம், வரி, வீரம் முதலான தமிழ்ச்சொற்களையும் உரையாசிரியர்கள் வடசொல் பட்டியலில் சேர்த்திருக்கின்றனர்.

## நன்னூல் விளக்கம்
# அமலம், காரணம் – வடமொழி எழுத்துக்கும், தமிழ் எழுத்துக்கும் பொதுவான எழுத்தால் இயைந்தவை
# சுகி, போகி, சுத்தி – வடமொழி சிறப்பெழுத்தால் இசைந்தவை
# அரன், அரி, சயம் – ஈரெழுத்தானும் அமைந்தவை

## இவற்றையும் பார்க்க

## அடிக்குறிப்பு

பகுப்பு:சொல்லிலக்கணம்
ஜாம்நகர்

**ஜாம்நகர் ** (Jamnagar, குசராத்தி: જામનગર) இந்திய மாநிலம்  குசராத்தில் ஜாம்நகர் மாவட்டத்தில் உள்ள ஓர் மாநகராட்சியாகும். 1920களில் மகாராசா குமார் ஸ்ரீ ரஞ்சித்சிங்கால் பெரும்பாலும் கட்டப்பட்ட இந்த நகரம் துவக்கத்தில் **நவநகர்** என்று அழைக்கப்பட்டது.  கட்ச் வளைகுடாவின் தெற்கே மாநிலத் தலைநகரம் காந்தி நகரிலிருந்து மேற்கே 337 கி.மீ. தொலைவில்  அமைந்துள்ளது. இந்தியப் பாதுகாப்பிற்கு வாய்ப்புமிக்க தலமாக விளங்குவதால் இங்கு மூன்று படைத்துறைகளும் இருப்புக் கொண்டுள்ளன. அண்மையில் இந்தியாவின் பெரும் தனியார் நிறுவனமான ரிலையன்ஸ் இன்டஸ்ட்ரீஸ் ஜாம்நகரின் *மோட்டி காவ்டி* பகுதியில் உலகின் மிகப்பெரும் பாறைநெய் தூய்விப்பாலையை நிறுவியப்பிறகு புகழ்பெற்றுள்ளது. இதனையடுத்து வாடினார் பகுதியில் எஸ்ஸார் எண்ணெய் நிறுவனமும் தனது தூய்விப்பாலையை நிறுவியுள்ளது.  இக்காரணங்களால் இந்த நகரம்  **இந்தியாவின் எண்ணெய் நகரம்** என அறியப்படுகிறது.
## வெளியிணைப்புகள்
* Tourist information about Jamnagar
* Jamnagar Transport
* All info of Jamnagar
* Jamnagar formally known as Nawanagar 
* NavaNagarNa NarBanka  and RajSattaNa Rang  - Books exploring History of Jamnagar
* Birds and Wildlife in Jamnagar 
* Images Gulf of Kutch Marine National Park in Jamnagar 
* Nobat-The Daily Local Newspaper

## மேற்கோள்கள்

* Travel Jamnagar 
* http://www.bharatonline.com/gujarat/travel/jamnagar/index.html
* Vibrant Gujarat - Jamnagar District Profile 

பகுப்பு:குசராத்திலுள்ள மாநகரங்கள்
பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:ஜாம்நகர் மாவட்டம்
டோலி (ஆடு)

**டோலி** (*Dolly*) என்ற பெண் இன ஆடு, படியெடுப்பு (*cloning*) முறையில் உருவாக்கப்பட்ட முதல் பாலூட்டி விலங்கு ஆகும். இந்த வளர்ப்புச் செம்மறி ஆடு, சூலை 5, 1996 ஆண்டில் பிறந்தது. ஆறரை ஆண்டுகள் வாழ்ந்து, பெப்ரவரி 14, 2003 ஆண்டில் இறந்தது. பால்சுரப்பி என்பதனைக் குறிக்கவே, இந்த ஆட்டிற்கு இப்பெயர் சூட்டப்பட்டது.

## வாழ்க்கைச் சுருக்கம்
இசுக்கொட்லாந்திலுள்ள கால்நடைக்குரிய கல்விநிலையமான ரோசிலின் நிலையம்  இதனை உருவாக்கியுள்ளது. அதன் ஆராய்ச்சியாளர்களான *இயன் வில்மட்*, மற்றும் *கீத் கேம்பல்* ஆகியோர் இணைந்து, இந்த வளர்ப்பு விலங்கான இச்செம்மறி ஆட்டை உருவாக்கினர். டோலியை உருவாக்குவதற்கு, 277 கருமுட்டைகள் தேவைப்பட்டன. 278வது கருமுட்டையினால் தான், டோலி பிறந்தது.

முதலில் டோலிக்கு மூட்டுவலி நோய் தாக்கம் ஏற்பட்டது. பின்பு நுரையீரல் புற்றுநோய் ஏற்பட்டது. எனினும், இதன் பால்மடிகளில் இருந்து திசுக்கள் எடுக்கப்பட்டு,  உறைய வைக்கப்பட்டு பாதுகாக்கப்பட்டது.

## தாக்கம்
*இந்த ஆட்டுக்கு பெற்றோர், மூவர் உள்ளனர். மரபணுக் கருக்கள் கொடுத்த இரு ஆடுகளும், தன் கருப்பையில் வளர்த்த மற்றொரு ஆடும் சேர்ந்து மூன்று பெற்றோர் ஆகின்றனர்.
*உலகில் மிகவும் பிரபலமடைந்த செம்மறியாடு இது என, பிபிசி, சயன்டிஃபிக் அமெரிக்கன் இதழ்கள் அறிவிக்கின்றன.
*படியெடுப்பு மூலம் உருவாக்கப்பட்ட டோலியின் மரபணுவைப் பயன்படுத்தி, மேலும் நான்கு ஆடுகள் உருவாக்கப்பட்டுள்ளன. நாட்டிங்காம் பல்கலைக்கழகத்தைச் சேர்ந்த அறிவியலாளர் கெய்த் கேம்பல், அதி தொழில்நுட்ப முறைகளைக்கொண்டு, இந்த நான்கு புதிய ஆடுகளை, மூன்றரை ஆண்டுகளுக்கு முன்பே, உருவாக்கியுள்ளார். இதற்கு ஒவ்வொறு ஆட்டிற்கும், தலா ஐந்து முட்டைகள் மட்டுமே பயன்படுத்தப்பட்டது. சில ஆண்டுகளாக, இந்த தகவலை மறைத்ததால் தற்போது சர்ச்சை எழுந்துள்ளது. இதிலும் தொழில்நுட்ப முழுமையற்ற நிலை இருப்பதால், ஆபத்திருப்பதாக அறிவியலாளர் ஒப்புக் கொள்கின்றனர்.

## காட்சியகம்

File:Dollyscotland (crop).jpg|பதப்படுத்தப்பட்ட ஆடு
File:Everybody is Dolly.JPG|நினவுச் சுவரோவியம்


## குறிப்புகள்


## எடுகோள்கள்



பகுப்பு:செம்மறி ஆடுகள்
பகுப்பு:உயிரித் தொழில்நுட்பம்
பகுப்பு:பிரபலமான விலங்குகள்
இருதயபுரம் (மட்டக்களப்பு)

**இருதயபுரம்** இலங்கையின் கிழக்கு மாகாணத்தில் மட்டக்களப்பு மாநகரசபைக்குட்பட்ட ஒரு கிராமமாகும். மண்முனை வடக்கு பிரதேச செயலாளர் பிரிவில் இது அமைந்துள்ளது. பிரசித்தி பெற்ற இருதயநாதர் தேவாலயம் இங்கு உள்ளது. கள்ளியங்காடு சேமக்காலை இங்கே அமைந்துள்ளது.

பகுப்பு:மட்டக்களப்பு மாவட்டத்தில் உள்ள ஊர்களும், நகரங்களும்
பக்கி

**பக்கி** (nightjar), நடுத்தர அளவுள்ள மங்கிய வெளிச்சத்தில் இரைதேடும் பறவை ஆகும். இதற்கு **பாதுகைக் குருவி** என்ற இன்னொரு பெயரும் உண்டு ஏனென்றால் இது தரையில் உட்கார்ந்து இருக்கும்போது கவிழ்த்துப்போட்ட செருப்புபோல காணப்படும். இது நீண்ட இறக்கைகளும் குட்டைக் கால்களையும் சிறிய அலகினையும் உடையது. இவை பெரும்பாலும் தரையில் கூடு கட்டி வாழக் கூடியவை. 

பக்கிப் பறவைகள் உலகின் பல இடங்களில் காணப்படுகின்றன.  அந்திப் பொழுதிலும் வைகறைப் பொழுதிலும் இரை தேடும் இவை பெரிய பூச்சிகளை  இரையாக உண்கின்றன. ஆந்தைகளைப் போல் இவையும் ஒரு இரவில் இரைகளைத் தேடி உண்ணும் பழக்கம் கொண்டவை.
## மேற்கோள்கள்

பகுப்பு:பக்கி
கூகுள் எழுத்துப்பெயர்ப்பு

**கூகுள் ஒலியெழுத்துப் பெயர்ப்பு** அல்லது **கூகுள் ட்ரான்சுலிடறேசன்** *(Google Transliteration)* என்பது மொழிகளின் ஒலி உச்சரிப்பிற்கு ஏற்றவாறே மொழிகளைத் தட்டச்சு செய்யப் பயன்படும் மென்பொருள் ஆகும். இது தமிழ் உட்பட ஏனைய இந்திய மொழிகளிலும் உள்ளது. தட்டச்சு முறைப்படி பயிலாதவர்கள் கூட இதன் மூலம் சுலபமாகத் தட்டச்சு செய்யலாம். இதனை கணினியில் நிறுவியும் மற்றும் நேரடியாக இணையத்திலும் பயன்படுத்தலாம்.

## தமிழில் பயன்படுத்தும் முறை
*உதாரணத்திற்கு "அம்மா" என்று தட்டச்சு செய்ய ஆங்கிலத்தில் "Amma" என்று தட்டச்சின்  இடைவெளி பொத்தானை *(Space Bar)* அழுத்தினால் திரையில் அம்மா என்று கிடைக்கும்.
*குறில், நெடில் பிரச்சனை இருப்பின் பின்நகர்வு பொத்தானை அழுத்தினால் சிறிய தேர்வுப் பெட்டி திறக்கும் அதில் தேவையான வார்த்தையை சொடுக்கலாம்.



### சிறப்புகள்
*எ-கலப்பையில் உள்ளதைப் போன்ற நகர்வு பொத்தானை *(Shift Button)* உபயோகிக்க வேண்டிய அவசியம் இல்லை (எ.கா. "neengal" என்று தட்டச்சு செய்தால் போதும் "நீங்கள்" என்று கிடைக்கும்)
*நெடிலுக்கு ஒரே பொத்தானை இரு முறை அழுத்த வேண்டிய அவசியம் இல்லை. ("அப்பா" என்று கிடைக்க "Appaa" என்று தட்டச்சு செய்ய அவசியம் இல்லை).
*தானியங்கித் தன்மை தட்டச்சை மேலும் சுலபமாக்குகிறது. (எ.கா. "google" எனத் தட்டச்சு செய்தால் "கூகுள்" எனக் கிடைக்கிறது, "minnanjal" எனத் தட்டச்சு செய்தால்  "மின்னஞ்சல்" எனக் கிடைக்கிறது.)
*பதிவிறக்கம் செய்து நிறுவிய பின், இணைய  தொடர்பு தேவை இல்லை. மற்றொரு முறையாக, நேரடியாக எந்த வித நிறுவலும்* (Installation)* இன்றி உலாவி வழியாகவும், கூகுள் மின்னஞ்சல், கூகுள் அரட்டை, கூகுள் வலைப்பதிவிலும்  பயன்படுத்தலாம்.

## இவற்றையும் பார்க்க
* அழகி (மென்பொருள்)

பகுப்பு:கூகுள் மென்பொருள்
பகுப்பு:தமிழ்க் கணினி உள்ளீட்டு மென்பொருள்கள்
மைனர் மாப்பிள்ளை

**மைனர் மாப்பிள்ளை** (*Minor Mappillai*) 1996 ஆம் ஆண்டு சூன் மாதம் 28 ஆம் தேதியன்று வெளிவந்த ஒரு நகைச்சுவைத் தமிழ்த் திரைப்படமாகும். இதில் கதாநாயகனாக அஜித் குமார் நடித்துள்ளார். ரஞ்சித் முன்னனிக் கதாப்பாத்திரத்தில் நடித்த இந்தப் படத்தில் வடிவேலு, விவேக், ஸ்ரீவித்யா போன்றவர்களும் நடித்துள்ளனர். இசைவாணன் படத்திற்கு இசையமைத்திருந்தார்.

## நடிகர்கள்
*அஜித் குமார்
*ரஞ்சித்
*வடிவேலு
*விவேக்
*ஸ்ரீவித்யா
*ராஜ்குமார்
*சுபஸ்ரீ
*பாரதி
*கீர்த்தனா
## மேற்கோள்கள்

## வெளி இணைப்புகள்
* https://www.imdb.com/title/tt2373634/
பகுப்பு:1996 தமிழ்த் திரைப்படங்கள்‎
பகுப்பு:அஜித் குமார் நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:விவேக் நடித்த திரைப்படங்கள்
பிரியா ராமன்

**பிரியா ராமன்** தென்னிந்தியத் திரைப்பட நடிகை மற்றும் திரைப்படத் தயாரிப்பாளர் ஆவார். இவர் தமிழ், மற்றும் மலையாள மொழிப் படங்களில் நடித்துள்ளார். மேலும் இவர் இரண்டு மொழிகளிலும் தொலைக்காட்சித் தொடர்களிலும் நடித்து வருகிறார். தமிழில் இவருடைய முதல் திரைப்படம் ரஜினிகாந்த் தயாரித்த வள்ளி ஆகும்.

இவர் 2017-2022 ஒளிபரப்பான செம்பருத்தி தொலைக்காட்சித் தொடரில் நடித்தார்.

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:1974 பிறப்புகள்
பகுப்பு:வாழும் மக்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கேரள நடிகைகள்
பகுப்பு:மலையாளத் திரைப்பட நடிகைகள்